คือ ปกติเเล้วดิฉันประจำเดือนมาไม่สม่ำเสมออยู่เเล้วค่ะ คือไปหาบ่อยๆอยู่เเล้ว ก็ไห้ยาฮอโมนมากินอยู่บ่อยๆ เเต่ดิฉันเผลอไปมีอะไรกับเเฟนค่ะ ใส่ถุงยาง กินยาคุมฉุกเฉิน ดิฉันจะท้องมั้ยคะ รบกวนตอบหน่อยค่ะ เครียดมากค่ะตอนนี้ เพราะดิฉันไม่สามารถรู้ได้เลยค่ะว่าประจำเดือนดิฉันขาดหรือเลื่อนหรือปล่าว เพราะปกติถ้าไม่ได้กินยาฮอโมนตามที่สั่ง ปจด.ก็ไม่มาค่ะ จะสังเกตุจากตรงไหนดีคะ ว่าจะท้องไหม?
สวัสดีค่ะ การมีเพศสัมพันธ์โดยใช้ถุงยางอนามัยนั้น หากใช้ได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์เพียงประมาณ 2% ดังนั้น จริงๆ แล้ว จึงไม่ควรทานยาคุมฉุกเฉินไปโดยไม่จำเป็น เพราะย่อมไปมีผลต่อการทำงานของรังไข่และยิ่งทำให้ประจำเดือนมาผิดปกติได้ส่วนการจะทราบว่ามีการตั้งครรภ์หรือไม่นั้น วิธีที่แน่นอน คือการตรวจหาการตั้งครรภ์ โดยให้ตรวจหลังจากที่มีเพศสัมพันธ์ไปแล้ว 2 สัปดาห์ค่ะ หากตรวจไม่พบ ก็แสดงว่าไม่ได้มีการตั้งครรภ์เกิดขึ้นค่ะหากจะมีเพศสัมพันธ์บ่อยๆ รวมถึงหากอยากให้ประจำเดือนมาสม่ำเสมอ อาจเลือกทานยาคุมกำเนิดค่ะ ซึ่งจะช่วยป้องกันการตั้งครรภ์ได้มากกว่า 99% อีกทั้งยังทำให้ประจำเดือนมาสม่ำเสมอด้วยค่ะ